Monna a ka nyala basadi go ya le ka mo a ikwago ka gona. Basadi ba gagwe ga ba be le maemo a go lekana ka lapeng. Ba fetana go ya le ka mokgwa goba nako yeo ba nyetšwego ka yona. Mohlala, mosadi wa mathomo ke yena yo mogolo mo gare ga bagadikane ba gagwe. O ba bjalo ka moeletši wa bagadikane ba gagwe ka nako tšohle. Le ge a ka hlokofala, ga gona mosadi yo a ka tšeago maemo a a gagwe a go ba mosadi yo mogolo. JEHOFA ke “Mohlahli wa [rena] yo Mogolo.” (Jes. 30:20) Lerato le mo šušumetša gore a rute batho le go ba tlwaetša. Ka mohlala, ka ge Jehofa a šušumetšwa ke lerato la gagwe le legolo, o bontšha Jesu “dilo ka moka tšeo yena ka noši a di dirago.” (Joh. 5:20) Ka ge Jehofa a rata rena Dihlatse tša gagwe, o šušumeletšega go re fa “leleme la ba ba rutilwego,” ge re dutše re dira sohle seo re ka se kgonago gore re mo godiše le go thuša ba bangwe.—Jes. 50:4.